CELEX: C2005/229/21
Language: sk
Date: 2005-09-17 00:00:00
Title: Vec C-304/05: Žaloba podaná 29. júla 2005 Komisiou Európskych spoločenstiev proti Talianskej republike

17.9.2005   
            
            
               SK
            
            
               Úradný vestník Európskej únie
            
            
               C 229/10
            
         Žaloba podaná 29. júla 2005 Komisiou Európskych spoločenstiev proti Talianskej republike
   (Vec C-304/05)
   (2005/C 229/21)
   Jazyk konania: taliančina
   Komisia Európskych spoločenstiev, v zastúpení: M. van Beek a D. Recchia, členovia právnej služby Komisie, podala 29. júla 2005 na Súdny dvor Európskych spoločenstiev žalobu proti Talianskej republike.
   Žalobca navrhuje, aby Súdny dvor:
   
               1)
            
            
               určil, že v rámci projektu rozšírenia lyžiarskej zóny Santa Caterina Valfurva (lyžiarske trate nazývané „Bucaneve“ a „Edelweiss“) a realizácie zodpovedajúcej infraštruktúry pre svetový šampionát v zjazdovom lyžovaní 2005 v osobitnej chránenej zóne IT 2040044, Národný park Stelvio,
               
                           —
                        
                        
                           tým, že bolo umožnené prijať opatrenia, ktoré môžu mať značný dosah na osobitnú chránenú zónu IT 2040044 Národný park Stelvio, bez podrobenia primeranému zhodnoteniu ich vplyvov na uvedenú lokalitu vzhľadom na potrebu jeho ochrany a v každom prípade bez dodržania ustanovení, ktoré umožňujú realizáciu projektu v prípade negatívneho záveru hodnotenia vplyvov, len vtedy, ak neexistuje alternatívne riešenie a ak boli prijaté všetky kompenzačné opatrenia potrebné na zabezpečenie všeobecnej koherencie Natura 2000 a boli oznámené Komisii,
                        
                     
                           —
                        
                        
                           tým, že nebol osobitnej chránenej zóne IT 2040044, Národný park Stelvio priznaný ochranný právny štatút umožňujúci garantovať osobitne prežitie a množenie druhov vtákov uvedených v prílohe I smernice 79/409/ES (1) a množenie, preperovanie a migráciu sťahovavých druhov, ktoré sa tam vyskytujú a nie sú uvedené v prílohe I,
                        
                     si Talianska republika nesplnila povinnosti vyplývajúce z článku 6 ods. 2 až 4 a článku 7 smernice 92/43/EHS (2) v spojení s článkom 4 ods. 1 a 2 smernice 79/409/EHS.
            
         
               2)
            
            
               zaviazal Taliansku republiku nahradiť trovy konania.
            
         Žalobné dôvody a hlavné tvrdenia
   Žalobné dôvody a hlavné tvrdenia sú obsiahnuté v žalobe žalobcu.
   
      (1)  Ú. v. ES L 103, 25.4.1979, s. 1.
   
      (2)  Ú. v. ES L 206, 22.7.1992, s. 7.